চট্টগ্রাম জেলার বোয়ালখালী উপজেলায় মো. আসাদুজ্জামান হাছান (৩০) নামে একজন যুবলীগ নেতাকে অস্ত্র ও গোলাবারুদসহ আটক করেছে পুলিশ। হাছানের বাড়িতে তল্লাশি করে দুটি দেশীয় তৈরি এলজি ও ১১ রাউন্ড কার্তুজ উদ্ধার করা হয়েছে। এছাড়া তার বাড়ি থেকে একটি ওয়াকিটকি এবং একটি খেলনা পিস্তল পাওয়া গেছে।বোয়ালখালীর পোপাদিয়া ইউনিয়নের ওমর সওদাগর বাড়ীর মো. সাইফুল আলমের ছেলে মো. আসাদুজ্জামান হাছান উপজেলা যুবলীগের দপ্তর সম্পাদক।